Садат (Мухаммед) Анвар

Садат (Мухаммед) Анвар (25. 12. 1918, Минуфия провинциясы, Мит Абу эль-Кум кыштагы - 6. 10. 1981, Каир) — Египеттин мамлекет ишмери. Ha- cep башчылык кылган «Эркин офицерлер» улуттук уюмунун негиздөөчүсү жана мүчөсү. 2-дүйнөлүк еогуш убагында Германияга жардам берген деп айыпталып, террористтик аракети үчүн англичандар тарабынан камакка (1946-49) алынган.
1952-жылы өлкөдө болгон төнкөрүшкө катышкан, анда Фарук тактан кулап, бийликке Насер келген. Насер өлгөндөн кийин Садат Египеттин президенти (1970-81) болгон. 1972-жылы ал Египеттен советтик аскер миссиясын чыгарып, 1974-жылы Суэц каналын Египеттин курамындагы зонага айландырган (1973-жылы Октябрь согушунан кийин). 1977-жылы Ж. Чыгыштагы абалды жөнгө салуу үчүн Садаттын Израилге барышы араб өлкөсүнүн Израилди таанууга болгон биринчи кадамы болгон. Анын бул кадамы араб өлкөлөрү тарабынан катуу сынга алынган. 1978-жылы Кэмп-Дэвидде (Мэриленд штаты, АКШ) АКШ президенти Картердин демилгеси менен Садат жана Израилдин премьер-министри Менахем Бегиндин ортосунда жолугушуу өткөрүлүп, 1979-жылы Вашингтондо Египет-Израиль тынчтык келишимине кол коюлган. Египеттиктерге жакпаган саясий иштери 1981-жылдын 6-октябрында Садаттын өлүмүнө алып келген. 

Колдонулган адабияттар
 “Кыргызстан” улуттук энциклопедиясы: 6-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. 816 бет, илл. ISBN 978 9967-14-117 -9
Категория:Инсандар
Садиев Калмурат (29. 10. 1948-жылы туулган, Жалал- Абад облусу, Токтогул району, Көдүл айылы) - генерал-лейтенант (2003). Юридика илимдеринин кандидаты (2001). Ташкент жогорку жалпы аскер-командалык окуу жайын (1971), М. В. Фрунзе атынан аскер академиясын (1984) КМУну (1998) бүткөн. 1971—89-жылы СССР аскер күчтөрүндө кызмат өтөгөн. 1989-93-жылдары Сирия Араб Респ-нда аскер кеңешчиси,
1994-95-жылдары КР Коргоо министрлигинин башкы штабында начальниктин орун басары, 1995-2002-жылдары КР ички иштер министринин орун басары, ошол эле мезгилде аскерлердин ыкчам оперативдүү башчысы, 2002-05-жылдары КР Чек ара кызматынын төрагасы. 2006-08-жылдары КР Коргоо министрлигинин башкы чалгындоо башкармалыгында начальник (аскер бөлүгүнүн командири) болуп кызмат кылган. 

Колдонулган адабияттар
 “Кыргызстан” улуттук энциклопедиясы: 6-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. 816 бет, илл. ISBN 978 9967-14-117 -9
Категория:Инсандар Категория:Аскердик иш